Document ID: 31992R3587

31992R3587
L 364/26
SLUŽBENI LIST EUROPSKE UNIJE
UREDBA KOMISIJE (EEZ) br. 3587/92
od 11. prosinca 1992.
o izmjeni Uredbe (EEZ) br. 3164/89 o utvrđivanju detaljnih pravila za primjenu posebnih mjera za sjeme konoplje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 3698/88 od 24. studenoga 1988. o utvrđivanju posebnih mjera za sjeme konoplje (1), kako je izmijenjena Uredbom (EEZ) br. 2050/92 (2), a posebno njezin članak 2. stavak 3.,
budući da članak 2. Uredbe Komisije (EEZ) br. 3164/89 od 23. listopada 1989. (3) propisuje da se potpora za sjeme konoplje dodjeljuje samo za područja koja su navedena u izjavama o zasijanim područjima u skladu s člankom 5. Uredbe (EEZ) br. 1164/89 od 28. travnja 1989. o utvrđivanju detaljnih pravila za potporu za lan za vlakna i konoplju (4), kako je zadnje izmijenjena Uredbom (EEZ) br. 3569/92 (5); budući da je, vodeći računa o potrebi za proporcionalnošću i pravilnim funkcioniranjem programa potpora u vezi s tom odredbom, predviđeno oduzimanje dijela paušalne potpore po hektaru konoplje ovisno o duljini kašnjenja u podnošenju izjava; budući da bi iz istih razloga valjalo predvidjeti oduzimanje različitih iznosa potpore za konoplju;
budući da stoga treba izmijeniti odgovarajuće odredbe i da bi se ta mjera trebala primjenjivati od poljoprivredne godine 1991/92 ako to stranke zatraže prije određenoga datuma;
budući da su mjere predviđene u ovoj Uredbi u skladu s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Članak 2. stavak 3. Uredbe (EEZ) br. 3164/89 zamjenjuje se sljedećim:
„3. Članak 5. stavak 1., članak 7., članak 8. stavak 1. drugi podstavak i članak 8. stavak 4. Uredbe (EEZ) br. 1164/89 te članak 2. stavak 2. Uredbe (EEZ) br. 3569/92 (6) kojom se izmjenjuje i dopunjuje Uredba (EEZ) br. 1164/89 primjenjuju se na potporu za sjeme konoplje.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova Uredba je u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. prosinca 1992.

Labels: 17
19